|  |
| --- |
| **ORGANIZACIJA VZGOJNO-IZOBRAŽEVALNEGA DELA**1. **septembra 2023 in dalje**
 |

|  |
| --- |
| **ORGANIZACIJA 1. ŠOLSKEGA DNE** |
| * 1. septembra se bomo zbrali na šolskem dvorišču ob 7.55, vsak razred ob svojem razredniku in sorazredniku. V primeru slabega vremena bo sprejem v večnamenskem prostoru.
 |
| * Prvošolci pridejo v šolo ob spremstvu staršev ob 9.00 v Komnu (učilnica jutranjega varstva) in 11.00 v Štanjelu (pred šolo ali v večnamenskem prostoru).
 |
| * Pouk od 2. do 9. razreda bo prvi šolski dan potekal tako, da bosta prvi dve uri razredni uri, ostale do vključno 5. šolske ure pa bodo po urniku.
 |
| * Na šoli bo organizirana malica in kosilo za vse junija prijavljene učence. Če učenec prvi šolski dan ne bo kosil, starši poskrbijo za pravočasno odjavo.
 |
| * Odhod avtobusov v vse smeri bo ob 13.30 izpred šole v Komnu in z ustreznim zamikom izpred šole v Štanjelu.
 |
| * Urniki razredov bodo na šolski spletni strani objavljeni 31. avgusta.
 |

|  |
| --- |
| **PRIHODI V ŠOLO, ODHOD IZ NJE** |
| * Učenci vozači bodo v šolo prišli s šolskimi avtobusi po priloženem voznem redu.
 |
| * Domačini prihajajo v šolo od 7.40 do 7.50, ko se zaprejo šolska vrata.
 |
| * V šolo prihajajo učenci sami, starši jih pospremijo do vhoda in jih tam po koncu podaljšanega bivanja tudi sprejmejo.
 |
| * Za učence 1. razreda je organizirano jutranje varstvo v učilnici jutranjega varstva od 6.30 dalje v Komnu, v Štanjelu pa od 7.00 v večnamenskem prostoru.
 |
| * Domačini gredo domov takoj po koncu pouka in drugih organiziranih šolskih dejavnostih, razen tistih, ki so v podaljšanem bivanju.
 |
| * Učenci tudi v času varstva vozačev ne zapuščajo šole brez vednosti učitelja oz. predhodnega pisnega obvestila staršev.
 |

|  |
| --- |
| **PODALJŠANO BIVANJE** |
| * Organizirano je od 11.30 do 16.30.
 |
| * Natančnejšo organizacijo bivanja (izjava o odhodu domov) v OPB bodo starši opredelili na posebnem obrazcu.
 |
| * Zaradi zagotavljanja nemotenega vzgojno-izobraževalnega dela starše naprošamo, da se držijo urnika in počakajo na otroka pred učilnico/šolo (svojo prisotnost naznanijo na vratih učilnice in se nato umaknejo pred šolo).
 |

|  |
| --- |
| **ORGANIZIRANA PREHRANA**  |
| * Učenci bodo malicali v matičnih učilnicah oz. v avli šole, o čemer bodo obveščeni 1. šolski dan.
 |
| * Za malico naj v šolo prinesejo tekstilni prtiček, za dnevno hidracijo pa naj imajo s seboj stekleničko.
 |
|  - Kosilo bo organizirano po končanem pouku, od 11.30 do 13.30. |

|  |
| --- |
| **SKRB ZA LASTNO ZDRAVJE IN VARNOST VSEH** |
|  - Še vedno skrbimo za higieno kihanja in kašljanja. |
|  - Posebno skrb namenjamo umivanju rok po različnih dejavnostih. |
|  - V prostem času (OPB) poskrbimo za dovolj gibanja na prostem. |
|  - Skrbimo za pogosto in temeljito zračenje prostorov. |

|  |
| --- |
| **SODELOVANJE S STARŠI** |
|  - Prvi roditeljski sestanek bomo izvedli v prostorih šole med 8. in 15. septembrom. |
|  - Govorilne ure bomo izvajali v času dopoldanskih govorilnih ur posameznega  učitelja na šoli po predhodni najavi in v času mesečnih, načrtovanih  popoldanskih govorilnih ur (vsak 2. torek v mesecu - v Komnu med 16.00 in  17.00, v Štanjelu pa med 17.00 in 18.00).  |
|  - S starši bomo elektronsko komunicirali po sporočilih (modul Komunikacija) v  eAsistentu. |
| * Na šolski spletni strani bodo objavljene novice o dogodkih (prireditve, dnevi dejavnosti, uspehi s tekmovanj...) in obvestila, sporočila za vse šolarje ter njihove starše – nadomeščanja, urniki, vozni red....
 |

|  |
| --- |
| **ŠOLSKA PRAVILA** |
| * Učenci so v šoli obuti v šolske copate.
 |
| * Sploh v poletnih dneh opozarjamo na primernost oblačenja (primerna dolžina kratkih majic in hlač).
 |
| * V šoli je uporaba pametnih ur, telefonov prepovedana. Za nujne potrebe imajo učenci možnost uporabe telefona v tajništvu šole. Uporaba telefona je dovoljena le v učne namene.
 |
| * Žvečilni gumiji in lizike so zaradi varnosti otrok v šoli prepovedane.
 |
| * Prinašanje, ponujanje in uživanje nedovoljenih substanc ter kajenje je na šoli prepovedano.
 |

Zavedajmo se, da je poleg uporabnega znanja, ki ga otroci pridobivajo v šoli v okviru vodenega procesa učenja, pomembna tudi vzgoja za življenje, pozitivne vrednote, pripadnost in življenje v skupnosti.

V prihajajočem šolskem letu bomo skrb namenili negovanju in vzpostavljanju medgeneracijskega sodelovanja, ki je enkratna priložnost za ustvarjanje, izmenjavo izkušenj ter učenje.

Naj bo šolsko leto 2023/24 predvsem zdravo, za uspehe pa se bomo potrudili SKUPAJ.

Dunja Peric, ravnateljica